د امریکا په لاس انجلس کې اورلګېدنه په تېرو ۲۴ ساعتونو کې خپره شوې او د پالیساډز په سیمه کې یې زرګونه هکټاره ځمکه او ډېرې ودانۍ سوځولې دي.

د کال فاٸر بنسټ د اور وژنې مشر ټاډ هاپکينز په یوه خبري کنفرانس کې وویل، چې په لاس انجلس کې د پالیساډز اورونه یوازې ١١ سلنه مهار شوي دي.

د رویټرز په وینا دغو اورونو یوازې د لاس انجلس په دې سیمه کې له ۲۲زره هکټارو زیاته ځمکه سوځولې ده.

ښاغلي هاپکينز ويلي چې د پالساډز اور د«منډی ويلي کينيون» په نوم ګاونډ ته خپور شوی او ممکن برینټ ووډ یوه مجللې سيمه ته چې مشهور خلک پکې اوسېږي ، لوبې کوي، او د سانفرنانډ دره پکې پرته ده؛ هم وغځېږي.